ત્યાંથી આગળ વધી અમારી સવારી વેસ્ટમિન્સ્ટર એબી અને બીગબેન તરફ. એવી નામ સાંભવતા ડાયેના સ્પેનસરનીયાદ આવી જાય.થેમ્સ નદીના ઉત્તર કિનારા તરફ આવેલા આ વેસ્ટમિન્સ્ટર એબી પણ એટલીજ ખ્યાતનામ અને મુલાકાતી માટેનું આકર્ષણ છે.રાજા-રાણી રાજ્ય કક્ષાના અધિકારીઓ,સૈનિકો,કવિઓ,પાદરીઓ, આ તમામની તે કાળને અનુરુપ સજાવટ ધરાવતું બ્રિટિશ ઐતિહાસિક મહત્વ ધરાવતા વેસ્ટમિન્સ્ટર એબીની લગભગ વર્ષે લાખોની સંખ્યામાં લોકો મુલાકાત લઇ ચૂક્યા છે.૭૦૦ વર્ષ જુની આ ઇમારત મુલાકાતીઓ માટે રવિવાર, જાહેર રજાઓ,ઇસ્ટર અને ક્રીસમસ સિવાય હંમેશા ખુલ્લી હોય છે.